
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3136 

Καθορισμός ορίων, όρων και περιορισμών δόμησης στους οικισμούς 

Άνω κλεινές - Λόφοι - Αντίγονο - Αγραπιδιές - Λιμνοχώρι, Ν. Φλώ¬ 
ρινας. 

Ο ΝΟΜΑΡΧΗΣ ΦΛΩΡΙΝΑΣ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5. 
1985) «περί τρόπου καθορισμού ορίων οικισμών της Χώρας, κατη¬ 
γορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
-πόλεων, που αφορούν στον προσδιορισμό των ορίων των υπόψη οικι¬ 
σμών. 

3. Τα δελτία αρχιτεκτονικής αναγνώρισης των οικισμών που 
συμπληρώθηκαν από τους προαναφερόμενους μελετητές κατά τις 
υποδείξεις των σχετικών προδιαγραφών του ΥΧΟΠ. 

4. Την 5879/16.12.85 αιφρασή μας για την κατηγοριοποίηση 
των οικισμών του Ν. Φλώρινας που έχουν πληθυσμό μέχρι και 2.000 
κατοίκους. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Την υπ’ αριθ. 14/55/25.6.86 γνωμοδότηση του Συμβουλίου 

ΧΟΠ του Νομού. * 

7. Την 4/86 απόφαση του Κοινοτικού Συμβουλίου Άνώ Κλεινών, 
αποφασίζουμε: 

I. Καθορίζουμε τα όρια των οικισμών Άνω Κλεινών - Λόφων 
- Αντιγόνου - Αγραπιδιών - Λιμνοχωρίου Ν.Φλώρινας με στοι¬ 
χεία 1, 2, 3 κ.λπ., όπως αυτά φαίνονται στα συνοδευτικά της 
παρούσας σχεδιαγράμματα σε κλίμ. 1:5.000 που αποτελούν 
αναπόσπαστα τμήματα της απόφασης αυτής και συντάχθηκαν 
βάσει στοιχείων χαρτών και επιτόπου ελέγχου. 


II. Καθορίζουμε τους ακόλουθους γενικούς και ειδικούς όρους 
και περιορισμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμη¬ 
σης που προβλέπονται από το Π.Δ. της 24.4.85 (ΦΕΚ 181 Δ/3.5. 
1985) και για τους οικισμούς: Άνω Κλεινές - Λόφοι - Αντίγονο 
- Αγραπιδιές - Λιμνοχώρι, αρτιότητα γηπέδου 300 τ.μ. 

2. Για τους οικισμούς Άνω Κλεινές - Λόφοι - Αντίγονο - 
Αγραπιδιές - Λιμνοχώρι, μέγιστος αριθμός ορόφων δύο (2) και 
μέγιστο επιτρεπόμενο ύψος 7,50 μ. μη συμπεριλαμβανομένης της 
στέγης, η κλίση της οποίας προσδιορίζεται στη συνημμένη καρτέλα 
Αρχ. Αναγνώρισης κάθε οικισμού. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

Για τους οικισμούς της ομάδας Α. Άνω Κλεινές - Λόφοι - 
Αντίγονο - Αγραπιδιές - Λιμνοχώρι, τους ειδικούς όρους δόμησης 
που αναγράφονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός 
των ορίων των οικισμών θα πρέπει να θεωρείται το σχετικό 
τοπογραφικό διάγραμμα από το τμήμα Πολεοδομίας και Π.Ε. 
της Νομαρχίας ώστε να εξασφαλίζεται η συνέχεια των υπαρχό¬ 
ντων κοινόχρηστων χώρων και η δημιουργία νέων κοινόχρηστων 
χώρων σύμφωνα με τα οριζόμενα στις διατάξεις της παρ. 1 του 
άρθρου ,6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμων των οικισμών. 

Κατά τα λοιπά ισχύουν τα οριζόμενα στο Π. Δ/γμα της 24.4. 
1985 (ΦΕΚ 181Δ/3.5.85) και του Ν. 1577/85 (ΓΟΚ). 

Η απόφαση αυτή, με τα σχεδιαγράμματα οριοθέτηαης των οικισμών 
που τη συνοδεύουν, να δημοσιευθεί στην Εφημερίδα της Κυβερνήσεως. 

Φλώρινα, 27 Ιουνίου 1986 
Ο Νομάρχης 

ΦΩΤΗΣ ΠΑΠΑΓ1ΑΝΝΗΣ 

Υπουργείο Χωροταξίας Οικισμού και Περιβάλλοντος 

ΔίΡΥθΥΝΪΗ ΧΩΡΟΤΑ-1ΑΣ 

